'નીલ બટે સન્નાટા' કોમેડી ડ્રામા છતાં સંવેદનશીલ ફિલ્મ હતી. આ ફિલ્મમાં સ્વરા ભાસ્કર મુખ્ય પાત્રના રોલમાં છે. સ્વરા હાઇસ્કૂલ ડ્રોપ આઉટ હોય છે અને એક ઘરમાં મેઇડ તરીકે કામ કરે છે, જેની ઇચ્છા હોય છે કે તેની છોકરી ભણી-ગણીને આઇએએસ ઓફિસર બને. ફિલ્મમાં વળાંક ત્યારે આવે છે જ્યારે સ્વરાને ખ્યાલ આવે છે કે તેની દિકરી ભણવામાં ઝાઝું ધ્યાન નથી આપતી, માત્ર એમ વિચારીને કે કામવાળીની દિકરી પણ છેલ્લે તો કામવાળી જ બનવાની ને? સ્વરા પોતાની દિકરીનું આવું વલણ જોઇ ગભરાઇ જાય છે અને તેને સાચા રસ્તે લાવવા માટે પોતાની દિકરીની જ સ્કૂલમાં એડમિશન લે છે અને પોતાનું સ્કૂલિંગ પૂરું કરે છે. કોમેડી અને સંવેદનાથી ભરપૂર ફિલ્મની વાર્તા ઘણી પ્રેરણાદાયક છે.